Modul
Tartalom
Index 🔎︎

# Teljes szöveges dokumentum beszúrása

## Szövegfájl beszúrásához

1. Helyezze a kurzort a dokumentumban oda, ahová a fájlt be akarja szúrni.

2. Válassza a Beszúrás - Fájl lehetőséget.

3. Keresse meg a beszúrni kívánt szöveges dokumentumot, majd kattintson az OK gombra.

A szöveges dokumentum tartalma be van ágyazva az aktuális dokumentumba, és nem frissül, ha a forrásfájl módosul. Ha automatikusan frissíteni szeretné a tartalmat a forrásdokumentum módosulásakor, szúrja be a fájlt hivatkozásként.

## Teljes szöveges dokumentum beszúrása hivatkozásként

1. Helyezze a kurzort a dokumentumban oda, ahová a fájlt be akarja szúrni.

2. Válassza a Beszúrás - Szakasz menüparancsot.

3. Adjon meg egy nevet az Új szakasz mezőben, majd jelölje be a Hivatkozás jelölőnégyzetet.

4. A Fájlnév mezőbe írja be a beszúrandó fájl nevét, vagy kattintson a Tallózás gombra, és keresse meg a fájlt.

   Ha a céldokumentum szakaszokat tartalmaz, kiválaszthatja a beszúrandó szakaszt a Szakaszok mezőben.

5. Ha akarja, adja meg a szakasz formázási beállításait.

6. Kattintson a Beszúrás gombra.

A LibreOffice automatikusan frissíti a beszúrt szakasz tartalmát, ha a forrásdokumentum módosul. A szakasz tartalmának kézi frissítéséhez válassza az Eszközök - Frissítés - Összes frissítése lehetőséget.

Kapcsolódó témakörök

Szövegkeretek beszúrása, szerkesztése és összekapcsolása